b'\n_START_ARTICLE_\nKristupas Mikalojus Radvila\n_START_SECTION_\nBiografija\n_START_PARAGRAPH_\nKunigaik\xc5\xa1tis, kil\xc4\x99s i\xc5\xa1 Radvil\xc5\xb3 gimin\xc4\x97s Nesvy\xc5\xbeiaus \xc5\xa1akos, t\xc4\x97vas Motiejus Mikalojus Radvila, motina Ro\xc5\xbe\xc4\x97 Potockyt\xc4\x97. Broliai Arturas Mikalojus Radvila, Konstantinas Mikalojus Radvila, Motiejus Mikalojus Radvila II.\n_START_SECTION_\n\xc5\xa0eima\n_START_PARAGRAPH_\n\xc5\xbdmona Marija i\xc5\xa1 Popiel\xc5\xb3 (Maria z Popiel\xc3\xb3w), vaikai Barbora Marija Radvilait\xc4\x97 (g. 1924 m., vyras And\xc5\xbeejus Rei), Marija Teres\xc4\x97 Radvilait\xc4\x97 (g. 1925 m., vyras K\xc5\xa1i\xc5\xa1tofas Dunin-Vonsovi\xc4\x8dius), Sofija Marija Radvilait\xc4\x97 (g. 1928 m., vyras Zigmuntas Skur\xc5\xbeinskis), Stanislovas Radvila, Ona Marija Radvilait\xc4\x97._NEWLINE_Paveld\xc4\x97jo Sichovo dvar\xc4\x85, ta\xc4\x8diau be \xc5\xabkio valdymo po Pirmojo pasaulinio karo u\xc5\xbesi\xc4\x97m\xc4\x97 politine veikla. Buvo i\xc5\xa1rinktas \xc4\xaf Lenkijos respublikos senat\xc4\x85. Antrojo pasaulinio karo metais kal\xc4\x97jo vokie\xc4\x8di\xc5\xb3 koncentracijos stovyklose. Pokario metais tapo diplomatu, Lenkijos u\xc5\xbesienio reikal\xc5\xb3 ministerijoje vadovavo diplomatiniam protokolui. Kelias kadencijas buvo seimo atstovu. Tod\xc4\x97l Lenkijoje buvo pramintas \xe2\x80\x9eraudonuoju kunigaik\xc5\xa1\xc4\x8diu\xe2\x80\x9c._NEWLINE_I\xc5\xa1\xc4\x97j\xc4\x99s \xc4\xaf pensij\xc4\x85 u\xc5\xbesi\xc4\x97m\xc4\x97 literat\xc5\xabrine veikla, i\xc5\xa1 vokie\xc4\x8di\xc5\xb3 kalbos vert\xc4\x97 gro\xc5\xbein\xc4\x99 literat\xc5\xabr\xc4\x85.'